ایران‌دا ۲۰۲۱.جی ایلده  ۴۱ مین ۷۰۰دن چوخ اینسانین هاوا چیرکلیلیگی سببی ایله اؤلدوگو بیلدیریلیر.
ایران اؤیرنجیلر خبر آژانسی ایسنانین وئردیگی معلوماتا گؤره، ایران مجلیسینین چئوره قروپو باشقانی سمیه رفیعی، هاوا چیرکلیلیگینین اؤلکه‌یه ووردوغو ضررله باغلی باشکند تهران‌دا آچیقلاما وئردی.
هاوانین چیرکله‌نمه‌سینین اؤلکه‌یه خرجینین گؤزله‌نیله‌ن‌دن داها یوکسک اولدوغونو ایفاده ائد‌ن رفیعی،
"دونیا بانکینین راپورونا گؤره، ۲۰۲۱.جی ایلده اؤلکه‌ده ۴۱ مین ۷۰۰دن چوخ اینسان هاوادا آسیلی اولان ۲،۵ میکرون‌دان کیچیک ذره‌جیکلر سببی ایله حیاتینی ایتیردی" دئدی.
رفیعی، هاوا چیرکلیلیگینین اؤلکه‌یه ووردوغو ضررین ایلده ۷ ایله ۱۱ میلیارد دلار آراسین‌دا اولدوغونا و دولایی خرجلرین هله گؤرولمه‌دیگینه دقت چکدی.
رفیعی، اؤلکه‌ده ایلین باشلانقیجی کیمی قبول ائدیله‌ن ۲۱ مارس‌دان بو یانا تهران‌دا هاوا کیفیتی اندکسی باخیمین‌دان ساغلیغا ضررلی گون ساییسینین قاباقکی ایلین عینی دؤورو ایله مقایسه‌ده ایکی دفعه آرتدیغینی بیلدیردی.
